Gw mau tau Masa Kepresidenan dari Susilo Bambang Yudhoyono. Jelasin dalam bahasa jawa

MPR ing periode 1999–2004 ngamandemen Undang-Undang Dasar 1945 mula ndadèkaké présidhèn lan wakil présidhèn dipilih kanthi cara langsung karo rakyat. Pemilu présidhèn rong tahap banjur panjenengané bisa menang kanthi 60,9 % suwara pemilih lan kapilih dadi présidhèn. Panjenengane banjur dicathet minangka présidhèn terpilih pisanan pilian rakyat lan tampil minangka présidhèn Indonésia kaping enem sawisé dilantik ing tanggal 20 Oktober 2004 bebarengan karo Wakil Présidhèn Jusuf Kalla. Panjenengane unggul saka pasangan Présidhèn Megawati Soekarnoputri-Hasyim Muzadi ing pemilu 2004.

Kolusi, Korupsi, dan Nepotisme (KKN) minangka prioritas wigati ing papréntahane saliyané prakara kasus terorisme global. Penanggulangan bebayaning narkoba, togel, lan adol-tinuku manungsa uga dadi prakara kang abot lan butuh kerja kang tenanan bebarengan karo rakyat lan pamaréntah.

Ing masa jabatane, Indonésia asring kena bencana alam kaya ta gelombang tsunami, lindhu, lsp. Kabèh iku dadi tantangan tambahan kanggo Présidhèn kang isih ngupayakake munggahake ékonomi nagara lan karaharjan rakyat.

Susilo Bambang Yudhoyono uga mbentuk UKP4R, lembaga kepresidenan kang saiki dipandhegani déning Kuntoro Mangkusubroto (Marsilam Simandjuntak nalika nembé diwangun) tanggal 26 Oktober 2006. Nalika pisanan diwangun, lembaga iki ditentang karo Parté Golkar amarga ana isu Wakil Présidhèn Jusuf Kalla ora diajak nalika mbentuk lembaga iki sarta isu anané UKP4R kanggo ngethok wewenang Wakil Présidhèn, nanging pungkasane bisa ditrima sawisé SBY njelasake dhéwé ing katrangan pers.